b'\n_START_ARTICLE_\nA grup\xc4\x97\n_START_PARAGRAPH_\nA grup\xc4\x97 (angl. Group A)\xc2\xa0\xe2\x80\x93 1982\xc2\xa0m. FIA pristatytas taisykli\xc5\xb3 rinkinys, nustatantis automobili\xc5\xb3 lenktyn\xc4\x97se ir ypa\xc4\x8d ralyje automobili\xc5\xb3 gamintojams naudoti tam tikros galios, svorio ir technologijos automobilius. Prie\xc5\xa1ingai, trumpai gyvavusioje B grup\xc4\x97je, gamintojai gal\xc4\x97jo stipriai modifikuoti savo modelius ir tas laikas iki 1986\xc2\xa0m. buvo vadinama auksine ralio era._NEWLINE_Oficialiai A grup\xc4\x97 buvo sustabdyta 1988\xc2\xa0m. o iki 1994\xc2\xa0m. dar buvo naudojama vietiniuose \xc4\x8dempionatuose._NEWLINE_Nor\xc4\x97dama dalyvauti \xc4\x8dempionate, A grup\xc4\x97s gamintojai tur\xc4\x97jo gaminti ma\xc5\xbeiausiai 2500 lenktyninio modelio automobili\xc5\xb3 per metus, o \xc4\xafprast\xc5\xb3 modeli\xc5\xb3\xc2\xa0\xe2\x80\x93 ma\xc5\xbeiausiai 25 000 (pvz., Subaru gamino 2500 Subaru Impreza WRX ir 25 000 Subaru Impreza). Iki 1991\xc2\xa0m. buvo reikalaujama 5000 lenktynini\xc5\xb3 modeli\xc5\xb3 per metus, neribojant serijini\xc5\xb3 automobili\xc5\xb3 kiekio, ta\xc4\x8diau FIA leido holomoguoti ma\xc5\xbeiausiai 500 \xe2\x80\x9eEvolution\xe2\x80\x9c modeli\xc5\xb3._NEWLINE_A grup\xc4\x97 buvo dalinama \xc4\xaf tris klases: 3 klas\xc4\x97\xc2\xa0\xe2\x80\x93 varikli\xc5\xb3 t\xc5\xabris daugiau nei 2,5 l, 2 klas\xc4\x97\xc2\xa0\xe2\x80\x93 nuo 1,6 iki 2,5 l ir 1 klas\xc4\x97\xc2\xa0\xe2\x80\x93 ma\xc5\xbeesni nei 1,6 l varikliai._NEWLINE_1988\xc2\xa0m. FIA i\xc5\xa1mormavo A grup\xc4\x97s \xc4\x8dempionatus, ta\xc4\x8diau iki 1994\xc2\xa0m. vietin\xc4\x97se var\xc5\xbeybose ji dar buvo naudojama, kuomet Vokietijos DTM \xc4\x8dempionatas prad\xc4\x97jo naudoti 1 klas\xc4\x97s 2,5 l automobilius._NEWLINE_Kilimo \xc4\xaf kaln\xc4\x85 var\xc5\xbeyb\xc5\xb3 dalyviai vis dar naudoja A klas\xc4\x99, o Australijoje A grup\xc4\x97 vadinama istorine, kurioje dalyvauja tik 1985\xe2\x80\x931993\xc2\xa0m. lenktyniav\xc4\x99 automobiliai._NEWLINE_Vienu i\xc5\xa1 \xc5\xbeymiausi\xc5\xb3 to meto automobili\xc5\xb3 buvo Lancia Delta Integrale, kuri ralio pasaulyje dominavo 1987\xe2\x80\x931992 metais ir \xc5\xa1e\xc5\xa1is kartus i\xc5\xa1 eil\xc4\x97s nugal\xc4\x97jo Pasaulio ralio \xc4\x8dempionate. \xc5\xa0is pasiekimas iki \xc5\xa1iol n\xc4\x97ra pagerintas.'